แหล่งข่าวจากหน่วยข่าวความมั่นคงในพื้นที่ เผยว่า เมื่อวันที่ 2 ก.ย.ที่ผ่านมานายมาโซ ตาเย๊ะ นายมะรูดี ปิยา นายรัสลัน ยามูแรแน ได้มีการประชุมวางแผนที่เซฟเฮ้าท์แห่งหนึ่งใกล้กับสถานีขนส่งที่เมืองออรัสตา รัฐเคดาห์ประเทศมาเลเซียโดยการประชุมครั้งนี้ เป็นการประชุมเพื่อวางแผนจะก่อเหตุลอบวางระเบิดในพื้นที่ 3 จังหวัดชายแดนภาคใต้ ซึ่งที่ประชุมมีการจัดตั้งหัวหน้าปฏิบัติการใหม่ ซึ่งเป็นแกนนำที่ผ่านการก่อวินาศกรรมใน 3 จังหวัดชายแดนภาคใต้ขึ้นเป็นหัวหน้าฝ่ายปฏิบัติการ และแบ่งหน้าที่รับผิดชอบแต่ละฝ่าย ประกอบด้วย ฝ่ายปฏิบัติการ ฝ่ายปลุกระดม ฝ่ายนำสมาชิกเข้าสาบานตน และฝ่ายจัดหาสมาชิกนอกจากนี้ในกลุ่มของเปอร์มูดอและเปอร์มูดีที่นายมะแซ อุเซ็ง เป็นผู้ควบคุมได้สั่งการให้กลุ่มเปอร์มูดอและกลุ่มเปอร์มูดี เร่งหาเป้าหมาย พร้อมจดทะเบียนยานพาหนะของหัวหน้าส่วนราชการ หรือ ผู้ที่ให้ความร่วมมือกับภาครัฐ เพื่อที่จะลอบก่อเหตุซุ่มยิง
การประชุมวางแผนจะก่อเหตุลอบวางระเบิดในพื้นที่ 3 จังหวัดชายแดนภาคใต้เกิดขึ้นที่ประเทศใด 
มาเลเซีย